27/03/2015 | Administración LocalMunicipal
Muxía
Bases Premio María Amelia

O Pleno en sesión de 18 de marzo de 2015 modificou as bases do Premio “María Amelia”, a continuación recollidas na súa redacción definitiva. Quedan expostas ao público durante prazo de 10 días aos efectos oportunos. Muxía, 19 de marzo de 2015. O Alcalde. Félix Porto Serantes -Este certame con carácter anual, e baixo o título Premios “María Amelia”, premiará a aquela persoa ou grupo que co seu traballo, obra, vida, etc…, promocione ou enriqueza material ou inmaterialmente a vila e Concello de Muxía, en calquera dos ámbitos posibles: a cultura, a historia, o patrimonio, a etnografía, a arte, literatura, patrimonio inmaterial, defensa e promOción da cultura do mar, defensa e promoción da cultura da terra, etc … -Premios “Maria Amelia” é un concurso organizado polo Concello de Muxía, no que participarán todas aquelas persoas ou grupos que, cumprindo os requisitos das bases, sexan propostas polo propio Concello de Muxía, por algunha asociación, agrupación de veciños/as ou particulares avalados por máis de 100 sinaturas. A proposta do Concello pode ser promovida por calquera grupo municipal e será estudada en xuntanza na que estarían representados os grupos municipais e acordada no seu caso pola Xunta de Goberno Local. -Os premios poderán ser concedidos a título póstumo a aquelas persoas ou grupos que sexan propostos e o xurado xulgue dignos destinatarios do mesmo ou excepcionalmente a persoas que por algún feito significativo merezan tal distinción. -O Concello de Muxía convocará o premio dentro dos primeiros tres meses do ano natural, mediante anuncio na súa páxina web e taboleiro de anuncios municipal. -O xurado estará presidido e nomeado polo Alcalde do Concello de Muxia e composto por distintas personalidades do mundo da cultura local e membros da Corporación Municipal, cun total de membros non superior a sete e en número impar. Deberá haber presentación de todos os grupos con presenza na Corporación Municipal (a través de persoa designada por estes) e tamén estará presente no xurado o/a secretario/a municipal. -O xurado fundamentará a súa decisión designando de entre os seus membros unha comisión que presente un informe no que apareza documentada ou razoada a súa decisión. -Os membros do xurado non poderán ser propostos para presentarse ao concurso e estarán sometidos ás normas de abstención e recusación xerais. Serán obxecto de premio actuacións como: -Difusión e promoción de Muxía, da súa forma de vida, cultura, patrimonio e historia a nivel nacional e internacional. -Coidado, promoción e estudo dos elementos que conforman o patrimonio material e inmaterial e a forma de vida propia do noso Concello ou por extensión da Costa da Morte. -Dedicación e amor, demostrado ao longo da vida, polo noso Concello e as súas xentes. -Enriquecemento da memoria histórica do Concello de Muxía. -Orixinalidade e calidade recoñecida do traballo da persoa ou grupo, dentro do apartado onde se inscriba o mesmo e sendo que tal traballo constitúa unha aportación ao patrimonio do Concello de Muxía. -Promoción de valores positivos como a solidariedade, o respecto pola natureza, o respecto pola cultura e tradicións, promoción da igualdade de oportunidades, et. O Calendario anual será o seguinte. -Fase de propostas.10 días naturais a partir da data da convocatoria que faga o Concello de Muxía. -Fase de investigación pola comisión designada polo xurado, durante os 10 primeiros días do mes de abril. -Fase de votación e de publicación do gañador/ra. Cinco días naturais a partir do remate da fase de proposta. -Entrega do premio. O 30 de abril de cada ano. -O premio consistirá en: 1. Escultura ou estatuiña elaborada por un artesán da Costa da Morte.2. Pergamiño artístico no que figure o premio e os méritos que levaron á decisión de que recaera na persoa ou grupo escollido para o mesmo. -As persoas galardoadas poderán facer publicidade de dita condición en membretes, anuncios e sitios web, especificando a titularidade do Concello de Muxía como organizador do premio, así como publicar ou difundir a concesión do premio en calquera medio de comunicación. -O Concello de Muxía comprométese a dar cumplida publicidade do premio nos medios de comunicación e na súa propia páxina web. -A entrega do premio terá lugar nun acto debidamente publicitado e coa asistencia do xurado e persoa ou grupo premiado ou quen a represente. -A participación nestes premios supón a aceptación expresa das bases e a decisión do xurado. Para este ano 2015, dado o avanzado do trimestre queda establecido o seguinte calendario: -Fase de proposta: 5 días naturais a partir do seguinte ao da convocatoria. -Fase de estudo/valoración: 2 días naturais seguintes aos anteriores. -Fase de votación: 2 días naturais seguintes aos anteriores.